Abbozz ta' Konklużjonijiet tal-Kunsill u tar-Rappreżentanti tal-Gvernijiet tal-Istati Membri, imlaqqgħin fil-Kunsill, dwar il-Pjan ta' Ħidma għall-Kultura 2011-2014

2010/C 325/01

IL-KUNSILL TAL-UNJONI EWROPEA U R-RAPPREŻENTANTI TAL-GVERNIJIET TAL-ISTATI MEMBRI MLAQQGĦIN FIL-KUNSILL,

JAQBLU:

Dawn il-prijoritajiet ser jitwettqu bil-ħsieb li jipproduċu riżultati konkreti u li jistgħu jintużaw, b'mod partikolari fir-rigward tal-gruppi ta' ħidma.

JISTIEDNU LILL-KUMMISSJONI U LILL-ISTATI MEMBRI:

JISTIEDNU LILL-KUMMISSJONI U LILL-PRESIDENZI TAL-KUNSILL:

JISTIEDNU LILL-PRESIDENZI TAL-KUNSILL:

JISTIEDNU LILL-KUMMISSJONI:

JILQGĦU:

L-intenzjoni tal-Kummissjoni li tappoġġa l-azzjonijiet tal-Istati Membri fl-implimentazzjoni tal-Pjan ta' Ħidma kif imniżżel fl-Anness I.

(1) ĠU C 287, 29.11.2007, p. 1.

(2) COM(2010) 390 finali.

(3) SĠK(2010) 904.

(4) Konklużjonijiet tal-Kunsill Ewropew tas-17 ta' Ġunju 2010 (dok. EUCO 13/1/10 REV 1).

ANNESS I

Prijorità A: Diversità Kulturali, Djalogu Interkulturali u Kultura Aċċessibbli u Inklussiva

Aġenda Ewropea għall-Kultura – Promozzjoni tad-diversità kulturali u tad-djalogu interkulturali (objettiv strateġiku 1)

Ewropa 2020 – Tkabbir inklussiv (prijorità 3)

Partijiet Suġġetti Strumenti u metodi ta' ħidma Riżultati mistennija u kalendarju indikattiv Stati Membri: Suġġett Nru 1: Ir-rwol tal-istituzzjonijiet artistiċi u kulturali pubbliċi fil-promozzjoni: Grupp ta' Ħidma magħmul minn esperti mill-Istati Membri (MMK) (1). (i) ta' aċċess aħjar u ta' parteċipazzjoni usa' fil-kultura; L-esperti ser jidentifikaw il-linji politiċi u l-aħjar prattika li qed jitħaddmu mill-istituzzjonijiet artistiċi u kulturali pubbliċi għall-promozzjoni ta' aċċess aħjar u ta' parteċipazzjoni usa' fil-kultura, inkluż gruppi vulnerabbli jew f'sitwazzjoni ta' faqar u ta' esklużjoni soċjali (2). 2011-2012 Identifikazzjoni ta' linji politiċi u ta' gwida tal-aħjar prattika għall-istituzzjonijiet artistiċi u kulturali pubbliċi. (ii) tad-diversità kulturali u tad-djalogu interkulturali L-esperti ser jidentifikaw il-linji politiċi u l-aħjar prattika fir-rigward tal-ħolqien, fi ħdan l-istituzzjonijiet artistiċi u kulturali pubbliċi, ta' spazji maħsuba biex jiffavorixxu d-djalogi bejn il-kulturi u bejn il-gruppi soċjali, b'mod partikolari fid-dawl tad-dimensjoni interkulturali tal-patrimonju u bil-promozzjoni tal-edukazzjoni artistika u kulturali u l-iżvilupp ta' kompetenzi interkulturali. 2012-2013 Identifikazzjoni ta' linji politiċi u ta' gwida tal-aħjar prattika għall-istituzzjonijiet artistiċi u kulturali pubbliċi. Stati Membri: Suġġett Nru 2: Żvilupp tal-kompetenza ewlenija “Għarfien u Espressjoni Kulturali” (3). Grupp ta' Ħidma magħmul minn esperti mill-Istati Membri (MMK) (1). L-esperti (4) ser jidentifikaw l-aħjar prattika li għandha tiġi implimentata għall-iżvilupp ta' din il-kompetenza ewlenija u għall-integrazzjoni tagħha fil-linji politiċi tal-edukazzjoni, abbażi tal-għarfien u tal-attitudnijiet identifikati fir-rakkomandazzjoni tal-Parlament Ewropew u tal-Kunsill tat-18 ta' Diċembru 2006 dwar il-kompetenzi ewlenin għall-Edukazzjoni u t-Taħriġ tul il-ħajja (5). 2013-2014 Gwida tal-aħjar prattika għall-awtoritajiet kulturali u edukattivi fil-livell nazzjonali u Ewropew. Kummissjoni: Il-promozzjoni tal-ibliet kulturalment inklussivi. Il-Kummissjoni ser tidentifika l-aħjar prattika u l-istrumenti bl-għan li jippromwovu l-ibliet kulturalment inklussivi, abbażi tar-riżultati tal-proġetti kofinanzjati mill-UE dwar il-ġestjoni tad-diversità fl-ibliet (6). Mill-2011 'il quddiem. Identifikazzjoni tal-aħjar prattika. Kummissjoni Il-promozzjoni tal-multilingwiżmu. Studju dwar il-potenzjal tas-sottotitular bħala inkoraġġiment għat-tagħlim ta' lingwi barranin: l-istudju għandu bħala objettiv li jevalwa l-mod(i) u safejn l-użu tas-sottotitli jinkoraġġixxi u jiffaċilita t-tagħlim tal-lingwi barranin u jikkontribwixxi għall-ħakma ta' dawn, biex b'hekk iwassal għal ambjent lingwistiku aktar favorevoli, b'mod partikolari billi jiżgura l-promozzjoni tad-dimensjoni kulturali. Rapport finali mistenni matul it-tieni trimestru tal-2011.





Prijorità B: Industriji Kulturali u Kreattivi (CCI)

Aġenda Ewropea għall-Kultura – Promozzjoni tal-kultura bħala katalista għall-kreattività (objettiv strateġiku 2)

Ewropa 2020 – Tkabbir intelliġenti u sostenibbli (prijoritajiet 1 u 2)

Partijiet Suġġetti Strumenti u metodi ta' ħidma Riżultati mistennija u kalendarju indikattiv Stati Membri: Suġġett Nru 1: L-użu strateġiku tal-programmi ta' appoġġ tal-Unjoni, inkluż il-fondi strutturali, sabiex tingħata spinta lill-potenzjal tal-kultura għall-iżvilupp lokali u reġjonali u l-effetti sekondarji tas-CCIs fuq l-ekonomija b'mod ġenerali. Grupp ta' Ħidma magħmul minn esperti mill-Istati Membri (MMK) (7). L-esperti ser jidentifikaw, iqabblu u jimmodalizzaw l-aħjar prattika fis-suġġett, għall-awtoritajiet ta' ġestjoni u operaturi tas-settur kulturali, b'mod partikolari tas-CCIs, abbażi tal-konklużjonijiet tal-Kunsill tal-10 ta' Mejju 2010 (8) u tal-istudju dwar il-kontribuzzjoni tal-kultura għall-iżvilupp reġjonali u lokali. Barra minn hekk, l-esperti ser jeżaminaw l-“effetti sekondarji” tal-industriji kulturali u kreattivi fuq l-ekonomija b'mod ġenerali, b'mod partikolari f'termini ta' innovazzjoni, u l-potenzjal għal użu aħjar tal-programmi ta' appoġġ tal-Unjoni għall-promozzjoni ta' dawn l-effetti. 2011 Manwal tal-linji politiċi. Riflessjoni dwar inizjattiva ta' sensibilizzazzjoni fil-livell Ewropew, b'mod konġunt bejn il-Kummissjoni u l-Istati Membri, għall-promozzjoni tal-integrazzjoni tal-kultura fil-linji politiċi tal-iżvilupp reġjonali u lokali u għal appoġġ għall-istrateġiji ta' speċjalizzazzjoni intelliġenti. Stati Membri: Suġġett Nru 2: Strateġiji ta' esportazzjoni tas-CCIs u appoġġ għall-internazzjonalizzazzjoni. Grupp ta' Ħidma magħmul minn esperti mill-Istati Membri (MMK) (7). L-esperti ser jidentifikaw l-aħjar prattika dwar l-appoġġ għall-internazzjonalizzazzjoni u għall-esportazzjoni tas-CCIs. 2012-2013 Manwal tal-aħjar prattika. Stati Membri Suġġett Nru 3: L-aħjar prattika dwar l-inġinerija finanzjarja tal-SMEs tas-settur kulturali u kreattiv. Grupp ta' Ħidma magħmul minn esperti mill-Istati Membri (MMK) (7). L-esperti ser jiżviluppaw manwal għal dawk li jipprovdu l-finanzjament lis-CCIs u għall-utenti ta' dawn il-fondi, abbażi ta' analiżi tal-mekkaniżmi ta' finanzjament u ta' miżuri fiskali eżistenti mwettqa fil-qafas ta' żewġ studji kkummissjonati mill-Kummissjoni (9). Din il-ħidma ser tieħu kont tal-azzjonijiet l-oħrajn imnedija f'dan il-qasam fil-livell Ewropew, kif imħabbar fil-Green Paper tal-Kummissjoni “L-esplojtazzjoni tal-potenzjal tal-industriji kulturali u kreattivi” (10). 2013-2014 Manwal tal-aħjar prattika u studji ta' każijiet. Kummissjoni: Segwitu għall-Green Paper “L-esplojtazzjoni tal-potenzjal tal-industriji kulturali u kreattivi”. Il-Kummissjoni ser teżamina r-riżultati tal-konsultazzjoni pubblika u ser tippubblika, għall-aħħar tal-2010, analiżi tal-kontributi rċevuti bil-ħsieb li tiġi proposta, fl-ewwel semestru tal-2011, inizjattiva dwar il-promozzjoni tal-industriji kulturali u kreattivi u li tappoġġahom. Mill-2011 'il quddiem. Kummissjoni: Implimentazzjoni tal-Alleanza Ewropea tal-Industriji Kreattivi. Il-Kummissjoni ser tistabbilixxi l-Alleanza Ewropea tal-Industriji Kreattivi, abbażi ta' kollaborazzjoni mill-qrib bejn is-servizzi tagħha, inkluż id-Direttorat Ġenerali għall-Intrapriża. Mill-2011 'il quddiem. Kummissjoni: Promozzjoni tat-turiżmu kulturali bħala mutur għall-iżvilupp soċjali u ekonomiku sostenibbli. Fil-kuntest tal-Komunikazzjoni tal-Kummissjoni dwar il-kuntest ġdid ta' linji politiċi għat-turiżmu fl-Ewropa (11), il-Kummissjoni ser timplimenta kollaborazzjoni mill-qrib bejn is-servizzi tagħha, inkluż id-Direttorat Ġenerali għall-Intrapriża, għall-promozzjoni tal-iżvilupp tat-turiżmu kulturali u tal-industriji relatati kif ukoll għall-identifikazzjoni tal-aħjar prattika għal ġestjoni sostenibbli tat-turiżmu kulturali, fl-istrateġiji integrati għall-iżvilupp reġjonali. Mill-2011 'il quddiem.





Prijorità Ċ: Ħiliet u Mobbiltà

Aġenda Ewropea għall-Kultura – Promozzjoni tad-diversità kulturali u d-djalogu interkulturali u l-promozzjoni tal-kultura bħala katalista għall-kreattività (objettivi strateġiċi 1 u 2)

Ewropa 2020 – Tkabbir intelliġenti, sostenibbli u inklussiv (prijoritajiet 1, 2 u 3)

Partijiet Suġġetti Strumenti u metodi ta' ħidma Riżultati mistennija u kalendarju indikattiv Stati Membri: Suġġett Nru 1: Programmi ta' appoġġ għall-mobbiltà Grupp ta' Ħidma magħmul minn esperti mill-Istati Membri (MMK) (12). L-esperti ser janalizzaw u jevalwaw il-programmi u l-pjanijiet ta' appoġġ għall-mobbiltà bil-ħsieb li jiġu identifikati l-ostakoli u l-problemi li jinħolqu, b'mod partikolari għall-artisti żgħażagħ u l-professjonisti tal-kultura, abbażi tal-istudju “Mobility matters” tal-2008. Huma ser jidentifikaw ukoll l-aħjar prattika li tippermetti t-tneħħija ta' dawn id-diffikultajiet. 2011-2012 Riżultati tal-analiżi; identifikazzjoni tal-ostakoli u tal-aħjar prattika. Stati Membri: Suġġett Nru 2: Promozzjoni tas-sħubiji kreattivi (13). Grupp ta' Ħidma magħmul minn esperti mill-Istati Membri (MMK) (12). L-esperti ser jidentifikaw u jimmodellaw it-tipi ta' sħubiji u prattiki ta' suċċess, inklużi l-impatti pożittivi ġġenerati. 2012-2013 Manwal tal-linji politiċi. Riflessjoni dwar inizjattiva fuq skala Ewropea, b'mod konġunt bejn il-Kummissjoni, u s-sħab nazzjonali, reġjonali u lokali tal-Istati Membri, għall-inkoraġġiment tas-sħubiji kreattivi. Stati Membri: Suġġett Nru 3: Residenzi tal-artisti. Grupp ta' Ħidma magħmul minn esperti mill-Istati Membri (MMK) (12). L-esperti ser jidentifikaw il-fatturi ta' suċċess fit-tħejjija, it-twettiq u s-segwitu tar-residenzi tal-artisti, b'enfasi partikolari fuq it-tisħiħ tal-kapaċitajiet u fuq l-objettiv li jitnaqqsu l-iżbilanċi bejn ir-residenzi interni u dawk esterni. L-aħjar prattika identifikata għandha tippermetti t-tisħiħ tal-kapaċitajiet kemm fl-UE u fl-istabbiliment ta' residenzi tal-artisti fil-pajjiżi terzi, kif ukoll fil-faċilitazzjoni tan-netwerking fil-livell tal-UE. 2013-2014. Manwal tal-aħjar prattika dwar it-tħejjija, l-organizzazzjoni u s-segwitu tar-residenzi, l-istabbiliment ta' netwerks u ta' mekkaniżmi ta' appoġġ. Kummissjoni: L-identifikazzjoni u l-iżvilupp permezz tal-Kunsilli settorjali dwar il-kultura (14). Il-Kummissjoni ser tesplora, abbażi ta' kollaborazzjoni mill-qrib bejn is-servizzi tagħha, inkluż id-Direttorat Ġenerali għall-Impjiegi u l-Affarijiet Soċjali, il-possibbiltà li jiġu stabbiliti kunsilli settorjali dwar il-kultura fil-livell tal-UE. Dawn il-kunsilli għandhom bħala missjoni li jgħinu fl-elaborazzjoni ta' linji politiċi relatati mas-settur ikkonċernat billi jipprovdu analiżi tal-iżviluppi probabbli tas-suq tax-xogħol fis-settur u billi jippermettu li jiġu koperti aħjar il-ħtiġijiet fil-ħiliet ta' dan. Mill-2011 'il quddiem. Skambju ta’ informazzjoni u tal-aħjar prattika. Kummissjoni: Il-promozzjoni tal-edukazzjoni fil-media. Studju dwar l-edukazzjoni fil-media. L-istudju ser jittestja u jirfina l-kriterji li jippermettu l-evalwazzjoni tal-livelli ta' edukazzjoni fil-media fl-Istati Membri, f'konformità mad-dispożizzjonijiet tad-Direttiva dwar is-Servizzi tal-Media awdjoviżiva (15) li tipprevedi rapport tal-Kummissjoni dwar il-livelli ta' edukazzjoni fil-media fl-Istati Membri. 2010-2011 Kummissjoni: It-tkomplija tal-iżvilupp ta' proposti għal standards ta' informazzjoni dwar il-mobbiltà. Grupp ta' esperti stabbilit mill-Kummissjoni ser jiżviluppa proposti għal standards ta' informazzjoni, abbażi ta' rakkomandazzjonijiet maħruġa f'Ġunju 2010 mill-grupp ta' ħidma tal-MMK (pjan ta' ħidma 2008-2010) dwar il-mobbiltà tal-professjonisti tal-kultura. Fl-2011 il-Kummissjoni ser tippreżenta proposta ta' rakkomandazzjoni tal-Kunsill dwar is-servizzi ta' informazzjoni għall-mobbiltà. 2011 Proposta dettaljata ta' kontenut u ta' standards għas-servizzi ta' informazzjoni tal-Kunsill. Kummissjoni: Analiżi tal-prattika amministrattiva fil-qasam tal-mobbiltà tal-artisti (inklużi l-kwistjonijiet ta' viżi, ta' taxxi jew ta' sigurtà soċjali). Il-Kummissjoni ser torganizza seminars tematiċi li jiġbru awtoritajiet pubbliċi tal-Istati Membri, servizzi tal-Kummissjoni u “utenti aħħarin” u ser tiffaċilita l-iskambju ta' informazzjoni u tal-aħjar prattika. 2011-2014 Manwal tal-aħjar prattika destinat għall-awtoritajiet pubbliċi nazzjonali.





Prijorità D: Patrimonju Kulturali, inkluż il-Mobbiltà tal-Kollezzjonijiet

Aġenda Ewropea għall-Kultura – Promozzjoni tad-diversità kulturali u tad-djalogu interkulturali (objettiv strateġiku 1)

Ewropa 2020 – Tkabbir sostenibbli u inklussiv (prijoritajiet 2 u 3)

Partijiet Suġġetti Strumenti u metodi ta' ħidma Riżultati mistennija u kalendarju indikattiv Stati Membri Eżami tad-direzzjonijiet u l-mezzi bil-għan li jiġi simplifikat il-proċess ta' self u tislif. Grupp ta' Ħidma magħmul minn esperti mill-Istati Membri (MMK) (16). L-esperti ser jidentifikaw l-aħjar prattika dwar il-kwistjonijiet rilevanti kollha fil-kuntest tal-mobbiltà tal-kollezzjonijiet. 2011-2012 Kaxxa tal-għodda għall-funzjonament tal-garanziji tal-Istat (inkluż il-linji gwida fil-qasam tal-aħjar prattika, ta' mudelli u ta' “gwida għall-utenti”). Manwal tal-aħjar prattika maħsub għall-awtoritajiet nazzjonali fir-rigward tal-kwistjonijiet rilevanti l-oħrajn. Stati Membri u Kummissjoni: Tkomplija tad-diġitalizzazzjoni tal-patrimonju kulturali, inkluż il-patrimonju ċinematografiku. Il-Grupp ta' Riflessjoni tal-Kummissjoni (il-Kumitat tal-Għorrief), lejn l-aħħar tal-2010, ser jippreżenta rakkomdazzjonijiet għad-diġitalizzazzjoni, l-aċċess online u l-konservazzjoni tal-patrimonju kulturali Ewropew fl-era diġitali. Rapport lejn l-aħħar tal-2010, b'segwitu fl-2011. Il-Grupp ta' Esperti tal-Istati Membri dwar id-diġitazzjoni u l-konservazzjoni diġitali ser iwettaq il-ħidma tiegħu dwar il-finanzjament u l-governanza ta' Europeana wara l-2013. 2011-2012 Il-Kummissjoni ser tipproponi, sal-2012, mudell sostenibbli għall-finanzjament ta' Europeana, f'konformità mal-Aġenda Diġitali għall-Ewropa (17) u mal-azzjoni ewlenija nru 15 u mal-konklużjonijiet tal-Kunsill tal-10 ta' Mejju 2010 dwar l-Europeana: il-passi li jmiss (18). 2012 Il-membri tal-Grupp ta' Esperti dwar iċ-ċinema (sottogrupp dwar il-patrimonju ċinematografiku) ser jiskambjaw l-aħjar prattika dwar is-segwitu tal-konklużjonijiet tal-Kunsill tat-18 ta' Novembru 2010 dwar il-patrimonju ċinematografiku Ewropew, inklużi l-isfidi tal-era diġitali (19). Mill-2011 'il quddiem. Stati Membri u Kummissjoni: Implimentazzjoni taċ-ċertifikat tal-patrimonju Ewropew (20). Il-Kummissjoni ser tħejji l-formoli tal-applikazzjonijiet u l-linji gwida bil-għan li jiffaċilitaw il-proċeduri ta' għażla u ta' kontroll, b'kooperazzjoni mill-qrib mal-ġurija Ewropea. 2011-2012 L-ewwel għażliet ta' siti, fil-kuntest tal-proċedura transitorja. 2013-2014 Kummissjoni Prevenzjoni u ġlieda kontra t-traffikar illegali ta' oġġetti kulturali. B'segwitu għar-riżultati tal-istudju li għaddej dwar il-prevenzjoni u l-ġlieda kontra t-traffikar illegali ta' oġġetti kulturali (rapport mistenni għal nofs l-2011), il-Kummissjoni ser timplimenta kollaborazzjoni msaħħa bejn is-servizzi tagħha. Il-grupp jew gruppi ta' esperti stabbiliti mill-Kummissjoni (21), b'kooperazzjoni mal-Istati Membri, jistgħu jipproponu “kaxxa tal-għodda” li tinkludi linji gwida fir-rigward tal-aħjar prattika u kodiċi ta' etika professjonali dwar id-diliġenza mitluba fil-ġlieda kontra t-traffikar illegali u s-serq, abbażi tad-dokumenti u l-kodiċijiet eżistenti u b'kont meħud tal-istrumenti rilevanti tal-Unjoni fil-qasam. 2012-2013 Kaxxa tal-għodda kontra t-traffikar illegali u s-serq. Kummissjoni: Analiżi tas-sistemi ta' stima tax-xogħlijiet tal-arti. Ser titwettaq riċerka komparattiva dwar is-sistemi ta' stima tax-xogħlijiet tal-arti, fir-rigward tal-garanziji tal-Istat, l-assigurazzjonijiet u r-responsabbiltà kondiviża. Rapport fl-2012.





Prijorità E: Il-Kultura fir-Relazzjonijiet Esterni

Aġenda Ewropea għall-Kultura – Promozzjoni tal-kultura bħala element indispensabbli fir-relazzjonijiet internazzjonali tal-Unjoni (objettiv strateġiku 3)

Ewropa 2020 – Il-mobilizzazzjoni tal-istrumenti ta' politika esterna

Partijiet Suġġetti Strumenti u metodi ta' ħidma Riżultati mistennija u kalendarju indikattiv Stati Membri u Kummissjoni: Żvilupp tal-approċċ strateġiku u tal-kooperazzjoni. Il-Presidenzi tal-Kunsill huma mistiedna jevalwaw ir-rilevanza li tiġi organizzata laqgħa konġunta informali tal-uffiċjali f'kariga għolja tal-ministeri tal-kultura u tal-uffiċjali f'kariga għolja responsabbli għall-kultura tal-ministeri tal-affarijiet barranin, bil-ħsieb li jiġi żviluppat approċċ strateġiku tal-kultura fil-kuntest tar-relazzjonijiet esterni u li tissaħħaħ il-kooperazzjoni fil-qasam. L-uffiċjali f'kariga għolja ser jistabbilixxu huma stess l-iskeda ta' ħidma tagħhom, is-suġġetti li għandhom jiġu esplorati u r-riżultati mistennija. 2011-2014 Żvilupp tal-għodod ta' skambju tal-informazzjoni. B'segwitu għal-laqgħa ta' Majorka f'Mejju 2010 tad-Direttorat Ġenerali għall-Kultura fil-Ministeri tal-Affarijiet Barranin, il-Kummissjoni ser tipprovdi sit elettroniku għall-iskambju ta' informazzjoni, abbażi tal-mudell maqbul. L-Istati Membri u l-Kummissjoni ser iżommu l-kontenut rispettiv tagħhom aġġornat b'mod regolari sabiex din l-għodda tkun tista' sservi ta' strument ta' kooperazzjoni prattika u ta' diskussjoni. Implimentazzjoni tal-għodda ta' informazzjoni fl-2011. Stati Membri u Kummissjoni: Promozzjoni tar-ratifikazzjoni u implimentazzjoni tal-Konvenzjoni tal-UNESCO dwar il-Protezzjoni u l-Promozzjoni tad-Diversità tal-Espressjonijiet Kulturali. It-tkomplija tal-promozzjoni tar-ratifikazzjoni tal-konvenzjoni u l-objettivi tagħha fir-relazzjonijiet mal-pajjiżi terzi. It-tkomplija tal-implimentazzjoni tal-konvenzjoni u l-integrazzjoni tal-objettivi tagħha fil-linji politiċi Ewropej u nazzjonali kkonċernati. Kontinwi. Kummissjoni: Promozzjoni tar-relazzjonijiet kulturali mal-pajjiżi terzi. Jitlaqqgħu, jekk meħtieġ, gruppi ta' esperti biex jikkontribwixxu għar-riflessjoni dwar kwistjoni speċifika u jiffaċilitaw l-istabbiliment ta' strateġiji fir-rigward tar-relazzjonijiet kulturali mal-pajjiżi terzi. Dawn il-gruppi ta' esperti (22) ser jiġu mistiedna b'mod partikolari biex jindirizzaw suġġetti speċifiċi fuq bażi reġjonali, pereżempju l-kultura u l-viċinat (Euromed, Sħubija tal-Lvant, Reġjun tad-Danubju, eċċ.), il-kultura fl-ekonomiji emerġenti jew il-kultura u l-iżvilupp. Mill-2011 jekk meħtieġ.





Prijorità F: Statistika Kulturali

Partijiet Suġġetti Strumenti u metodi ta' ħidma Riżultati mistennija u kalendarju indikattiv Stati Membri u Kummissjoni: Titjib tal-metodoloġiji relatati mal-istatistika kulturali. Ir-rapport tan-netwerk ESS-Net dwar l-istatistika kulturali, previst fl-aħħar tal-2011, ser ikun segwit minn diskussjoni rigward il-konsiderazzjoni tar-rakkomandazzjonijiet, u l-prijoritajiet u metodi ta' ħidma għall-futur. Mill-2012 'il quddiem. Proposta ta' qafas metodoloġiku. Kummissjoni: Titjib tal-informazzjoni rigward l-istatistika kulturali. Edizzjoni ġdida tal-“ktejjeb” tal-Eurostat dwar l-istatistika kulturali. Pubblikazzjoni fl-2011. Kummissjoni: Titjib tal-produzzjoni tal-istatistika dwar il-mobbiltà. Grupp ta' esperti stabbilit mill-Kummissjoni ser jipproponi approċċ kondiviż ta' teħid ta' kampjuni għall-ġbir ta' data dwar il-mobbiltà tal-artisti u tal-professjonisti tal-kultura (23). 2012-2013 Kaxxa tal-għodda għall-amministrazzjonijiet u l-istituzzjonijiet kulturali dwar kif isir it-teħid ta' kampjuni tad-data dwar il-mobbiltà.

(1) Il-prinċipji applikabbli għall-ħolqien u għall-funzjonament tal-gruppi ta' ħidma jinsabu fl-Anness II.

(2) Ara wkoll il-konklużjonijiet tal-Kunsill tat-18 ta' Novembru 2010 dwar ir-rwol tal-kultura fil-ġlieda kontra l-faqar u l-esklużjoni soċjali (dok. 15448/10).

(3) Abbażi tar-rakkomandazzjonijiet maħruġa f'Ġunju 2010 mill-grupp ta' ħidma dwar il-metodu miftuħ ta' koordinazzjoni dwar is-sinerġija bejn il-kultura u l-edukazzjoni, u b'mod partikolari l-edukazzjoni artistika (Pjan ta' Ħidma 2008-2010).

(4) Il-kompożizzjoni ta' dan il-grupp ser tkun element ewlieni biex jittieħed kont tar-riżultati fil-kuntest taċ-ċiklu ta' ħidma futur tal-qafas “Edukazzjoni u Taħriġ 2020” (qafas strateġiku għall-kooperazzjoni Ewropea fil-qasam tal-edukazzjoni u t-taħriġ); il-parteċipazzjoni ta' esperti tal-Ministeri tal-Edukazzjoni ser għalhekk tkun rakkomandata. Il-grupp ser ikun appoġġat mis-servizzi kompetenti tal-Kummissjoni.

(5) ĠU L 394, 30.12.2006, p. 10.

(6) p.e. Bliet Interkulturali (kofinanzjat mill-Programm Kultura), Open Cities (kofinanzjat minn Urbact II) jew in-netwerk CLIP (Cities for local integration policies – kofinanzjat minn Eurofound).

(7) Il-prinċipji applikabbli għall-ħolqien u għall-funzjonament tal-gruppi ta' ħidma jinsabu fl-Anness II.

(8) Konklużjonijiet tal-Kunsill tal-10 ta' Mejju 2010 dwar il-kontribut tal-kultura għall-iżvilupp reġjonali u lokali (ĠU C 135, 26.5.2010, p. 15).

(9) “The entrepreneurial dimension of the cultural and creative industries”, Utrecht School of the Arts, October 2010, u “Access to finance activities of the European Creative Industry Alliance”, Jenny Tooth, January 2010.

(10) COM(2010) 183 finali.

(11) COM(2010) 352 finali.

(12) Il-prinċipji applikabbli għall-ħolqien u għall-funzjonament tal-gruppi ta' ħidma jinsabu fl-Anness II.

(13) Is-“sħubiji kreattivi” bejn il-kultura u setturi bħall-edukazzjoni u t-taħriġ, in-negozju, ir-riċerka jew is-settur pubbliku, jippermettu t-trasferiment ta' ħiliet kreattivi mis-settur kulturali lejn setturi oħrajn.

(14) Il-Kunsilli settorjali għall-impjieg u l-ħiliet fil-livell tal-UE jiġbru l-partijiet ewlenin ta' settur ekonomiku partikolari, inkluż ir-rappreżentanti tat-trade unions u organizzazzjonijiet ta' min iħaddem jew il-partijiet interessati fl-edukazzjoni u fit-taħriġ, u partijiet oħrajn, bħal dawk involuti fl-iżvilupp ekonomiku.

(15) ĠU L 95, 15.4.2010, p. 1.

(16) Il-prinċipji applikabbli għall-ħolqien u għall-funzjonament tal-gruppi ta' ħidma jinsabu fl-Anness II.

(17) COM(2010) 245 finali/2.

(18) ĠU C 137, 27.5.2010, p. 19.

(19) Dok. 14711/10.

(20) Soġġett għall-adozzjoni tal-Proposta ta' Deċiżjoni tal-Parlament Ewropew u tal-Kunsill li tistabbilixxi azzjoni tal-Unjoni Ewropea għaċ-Ċertifikat tal-Patrimonju Ewropew.

(21) It-tagħqid ta' għarfien espert huwa essenzjali f'dan il-qasam, il-grupp ta' ħidma ser ilaqqa' flimkien b'mod partikolari l-esperti tal-ministeri tal-kultura, tal-mużewijiet, tal-awtoritajiet ġudizzjarji, l-awtoritajiet tad-dwana u l-aġenziji tal-infurzar tal-liġi.

(22) Jekk meħtieġ, servizzi oħrajn tal-Kummissjoni ser ikunu assoċjati mill-qrib ma' dawn is-suġġetti.

(23) Il-grupp ser jinkludi membri tal-ESSnet u rappreżentanti tal-proġetti pilota rilevanti.